Անաստասիա (մուլտֆիլմ)

Անաստասիա ()՝ ամերիկյան լիամետրաժ մուլտիպլիկացիոն ֆիլմ, ստեղծված Fox Animation Studios (20th Century Fox ստորաբաժնում) ընկերության կողմից։ Ռեժիսորներ՝ Դոն Բլուտ և Գարի Գոլդման։ Մուլտֆիլմը ստեղծվել է ռատոսկոպիայի մեթոդով, նաև եռաչափ գրաֆիկի օգտագործմամբ։ Համաշխարհային պրեմիերան տեղի է ունեցել 1997 թվականի նոյեմբերի 14-ին։

Բլուտին և Գոլդմանին առաջարկված էր մուլտիպլիկացիոն ֆիլմի ստեղծումը կատարել կամ 1956 թվականի «Անաստասիա» ֆիլմի, կամ «Իմ հիասքանչ լեդի» մյուզիքլի հիման վրա։ Նրանք ընտրեցին «Անաստասիան»։ Սյուժեն Անաստասիա Ռոմանովայի մասին լեգենդի հիման վրա է հիմնված, ով իբր թե ողջ է մնացել թագավորական ընտանիքի գնդակահարումից հետո։

Մուլտֆիլմը հանդիսավոր ընդունվեց, նախագծում աշխատելով 140 միլիոն դոլար և ամենալավ երգի համար արժանացավ «Օսկար» և «Ոսկե գլոբուս» մրցանակներին։ «Տեղեկացումների մասին օրենքից» հետո այն ստացավ 12+ գնահատականը (այսինքն հեռուստադիտողների համար, ովքեր հասել են տասներկու տարեկանի)։

Սյուժե 
Ռոմանովների տան 300-ամյակին նվիրված Անաստասիա Ռոմանովայի՝ ռուսական վերջին կայսր Նիկոլայ 2-րդի աղջկա տատիկը նրան մի կուլոն և մի երաժշտական արկղիկ է նվիրում։ Բայց խնջույքը խախտվում է «չար կախարդ և մութ ուժերի տեր» Գրիգորի Ռասպուտինի պատճառով, ով «իր հոգին վաճառել է դևին», որպեսզի աքսորման համար վրեժ լուծի։ Հենց նա էլ թագավորական ընտանիքում և ողջ Ռուսաստանում տեղի ունեցած պատուհասների պատճառն է։

Անաստասիային և նրա տատիկին օգնում է փախչել արքայական ընտանիքի խոհանոցում աշխատող տղան, ավելի ուշ Ռասպուտինը տեսնում է նրանց փախուստի դիմելիս, նրանց հետապնդելիս սառույցը կոտրվում է և նա ընկնում է գետի մեջ։ Երկուսով հասնում են լցված կայարան, բայց գնացք բարձրանալու պահին Անաստասիան սայթաքում է և ընկնում՝ տատիկի ձեռքը բաց թողնելով։ Ընկնելով գետնին նա կորցնում է իր հիշողությունը։

Անցնում է 10 տարի։ Այդ ամբողջ ժամանակաշրջանում Անաստասիան ապրում է մանկատանը՝ ոչինչ չհիշելով իր մասին և մանուկ հասակում կատարված ողբերգական պատմության մասին։ Ինքն իրեն կոչելով Անյա։ Անաստասիան մեծացել էր և նրա առաջ ընտրություն էր դրված՝ գնալ աշխատել գործարանում, թե գնալ Սանկտ-Պետերբուրգ, որպեսզի գտնի իր ընտանիքը և բացահայտի իր անցյալի գաղտնիքը, կառուցի ապագան։ Ճակատագրի բերումով իր գտած շնիկի օգնությամբ, ում նա Պուշոկ է անվանել նրան տանում է դեպի Սանկտ-Պետերբուրգ։

Մարիա Ֆեոդորովնան, ով գտնվում էր Փարիզում, հայտարարում է մեծ մրցանակ տալ նրան, ով կգտնի և կվերադարձնի իր թոռնուհուն։ Պետերբուրգի շահախարդախ Վլադիմիրը և Դմիտրին որոշում են գնալ խորամանկության՝ գտնել նման աղջկա, նրան սովորեցնել և ներկայացնել ինչպես Անաստասիա։ Բայց տղաների բոլոր փորձերը անհաջողություններով են ավարտվում և նրանք արդեն համակերպվել էին, երբ լքված պալատ, որտեղ նրանք ապրում էին հանկարծակի գալիս է հենց ինքը՝ Անաստասիան։ Նրանք ճանապարհվում են դեպի Փարիզ։

Հենց այդ պահին էլ Ռասպուտինի հոգին, որը պահպանված էր քավարանում և գտնված չղջիկի կողմից, ում անունը Բարտոկ էր նորից արթնանում է, որպեսզի ավարտին հասցնի իր վրեժի ծրագիրը։ Նա օգտագործում է իր մութ ուժերը, որպեսզի ոչնչացնի Անաստասիային։ Նա վթար է կազմակերպում երկաթուղային կայանում, ստիպում է աղջկան ցատկել նավից ծով և դրա նման այլ բաներ, բայց ամեն ինչ ապարդյուն էր։ Եվ այդժամ նա որոշում է ինքը ամեն ինչի մասին հոգա և ուղևորվում է դեպի Փարիզ։

Դրա հետ մեկտեղ այդ նույն ժամանակահատվածում Անաստասիան և նրա գործընկերները հասնում են այնտեղ և այցելում Սոֆիին՝ Մարիա Ֆեոդորովնայի զարմուհուն։ Նա արքայադստերը մի քանի հարց է ուղղում, որոնց վերջինս տալիս է ճիշտ պատասխաններ, որից հետո Վլադիմիրը, Դմիտրին, Անաստասիան և Սոֆին սկզբից զբոսանքի են գնում, այնուհետև Գարնյե օպերայի բեմ։ Այնտեղ Դմիտրին հանդիպում է Մարիա Ֆեոդորովնային և հաղորդում, որ գտել է Անաստասիային և բերել է նրան, բայց վերջինս չի հավատում Դմիտրիի խոսքերին և նրա թիկնապահները դուրս են շպրտում Դմիտրիին սենյակից։ Աղջիկը լսում է նրանց խոսակցությունը, ջղայնանում և գնում այնտեղից։

Դմիտրին առևանգում է Մարիային և տանում Անաստասիայի մոտ, որպեսզի նա խոսի Անաստասիայի հետ, բայց Մարիան չի համաձայնվում։ Այդժամ Դմիտրին ցույց է տալիս նրան երաժշտական արկղիկը, որը գտել էր պալատում, որը հիշեցնում է Մարիային թագավորական ընտանիքի մահը։ Դմիտրիին լսելով, Մարիան գնում է Անաստասիայի մոտ, որպեսզի խոսի նրա հետ և ավելի լավ ճանաչի։ Երկարատև խոսակցությունից հետո նրանք ճանաչում են իրար և միանում են։ Մարիան Դմիտրիին 10 միլիոնի չափ գումար է առաջարկում, բայց նա հրաժարվում է և ուղևորվում Ռուսաստան, թեկուզ Անաստասիան նրան արդեն մոտ մարդ էր դարձել, նա ուրախ էր, որ վերջինս վերադարձել է իր տատիկի մոտ և չի ցանկանում նրանց բաժանել։

Գիշերը՝ երեկույթի ժամանակ, որն Անաստասիայի վերադարձի կապակցությամբ էր, տատիկը հայտնում է նրան Դմիտրիի որոշման մասին։ Աղջիկը խորը մտածելով նրա մասին Ալեքսանդր 3-րդի կամրջի վրա է հայտնվում, որտեղ նրա վրա է հարձակվում Ռասպուտինը։ Այդ պահին Դմիտրին վերադառնում է և Ռասպուտինի հետ կռվի մեջ մտնում, որպեսզի փրկի Անաստասիային մահից, բայց նա վիրավորվում է և կորցնում գիտակցությունը, իսկ Բարտոկը թողնում է Ռասպուտինին։ Կռվի ժամանակ արքայադուստրը վերցնում է Ռասպուտինի մութ արտեֆակտը և ոչնչացնում այն ոտքի հարվածով։

Եվ այդպես Ռասպուտինի հոգին մահանում է։ Չար կախարդի մահից հետո Անաստասիան և ուշքի եկած Դմիտրին միանում են և գաղտնի փախչում այնտեղից և աղջիկը Մարիային և Սոֆիին հրաժեշտի հաղորդագրություն է ուղարկում՝ խոստումով, որ երբևիցե կվերադառնա։ Դմիտրին և Անաստասիան հեռանում են Փարիզից նավով։

Դերերում

Ծանոթագրություններ

Արտաքին հղումներ 
 Ֆիլմի ակնարկը և լիցենզիան Ռոջեր Էբերտ

Լիամետրաժ անիմացիոն ֆիլմեր
20th Century Fox ֆիլմեր
1997 մուլտֆիլմեր
Անգլերեն ֆիլմեր
Ամերիկյան ֆիլմեր
Ֆիլմեր Փարիզի մասին
Ամերիկյան ֆենտեզի արկածային ֆիլմեր
Ֆիլմեր դևերի մասին